আজিৰ পদযাত্ৰা অনুষ্ঠানত অংশ গ্রহন কৰি মন্ত্ৰী প্ৰমিলা ৰাণী ব্ৰহ্মই বিটিচিত দুৰ্নীতি হোৱা নাই বুলি কোৱা কথাক নস্যাৎ কৰি প্ৰমোদ বড়োয়ে কয় যে বিটিচিত বিগত সোতৰ বছৰে ব্যাপক দুৰ্নীতি, স্বজন-তোষণ, লুণ্ঠন আৰু অনিয়ম সংঘটিত হৈছে। এই দুৰ্নীতিবোৰ যদি কোনোবাই ৰাজনৈতিক লাভালাভৰ বাবে দেখা নাই বুলি কয়, তেন্তে আমাৰ ক ’ ব লগা একো নাই। কোনোবাই যদি চকুত ক ’ লা কাপোৰ পিন্ধি আছে তেতিয়াহ ’ লে এই কথা আমি নাজানো। ২৮ নং গয়বাৰী বিটিচি পৰিষদীয় সমষ্টিৰ ৰামেচুবুৰী- দোংপাৰ গাঁওৰ পৰা আৰম্ভ কৰা এই পদযাত্রা কাৰ্যসূচীত অংশগ্ৰহণকাৰী সকলে ইউপিপিএল জিন্দাবাদ, প্ৰমোদ বড়ো জিন্দাবাদ, আমাক লাগে পৰিৱৰ্তন আদি ধ্বনিৰে সমগ্ৰ অঞ্চল উত্তাল কৰি তোলে আৰু পদযাত্ৰাকাৰী সকলে গয়বাৰী পৰিষদীয় সমষ্টিৰ কেইবাখনো গাঁও পৰিভ্ৰমণ কৰে।